**НА ВНИМАНИЕТО НА ПРЕДПРИЯТИЯТА ЗА ПРЕРАБОТКА НА ЗЪРНО**

Във връзка с изменение чл. 58о от Закон за прилагане на Общата организация на пазарите на земеделски продукти на Европейския съюз, Ви уведомяваме следното:

Предприятията за преработка на зърно подават в края на всяко тримесечие в съответната областна дирекция "Земеделие" декларация по образец, утвърден от министъра на земеделието, храните и горите, за количеството преработено от тях зърно по видове за съответното тримесечие.

"Предприятия за преработка на зърно" са мелниците, включително оризовите, предприятията и цеховете за производство на фуражи, нишесте, малц, белени слънчогледови семки, биогорива, маслодобивните предприятия, спиртоварните, пивоварните и предприятията за пакетиране на зърно и зърнени продукти.

Декларациите се подават на хартиен носител или по електронен път съгласно изискванията на [Регламент (ЕС) № 910/2014](https://web.apis.bg/e.php?b=1&i=580664) на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на [Директива 1999/93/ЕО](https://web.apis.bg/e.php?b=1&i=180264) (OB, L 257/73 от 28 август 2014 г.) и на [Закона за електронния документ и електронните удостоверителни услуги](https://web.apis.bg/p.php?i=11714).